Δύο διακοπές και μία αναβολή χρειάστηκαν το προηγούμενο διάστημα για να έρθει η ώρα που θα ξεκινήσει ξανά η δίκη για του υπόδικου επιχειρηματία Βαγγέλη Μαρινάκη και ακόμα 27 για σύσταση συμμορίας και στημένους ποδοσφαιρικούς αγώνες, στο Τριμελές Εφετείο Κακουργημάτων.

Υπενθυμίζεται πως στις 20 Δεκεμβρίου, η πρόεδρος Καλλιόπη Χόνδρου ζήτησε να απέχει από τη δίκη για προσωπικούς λόγους, αίτημα το οποίο έγινε δεκτό και αντικαταστάθηκε από την Αριστέα Τσαμαδιά.

Διαβάστε περισσότερα:

Σημειώνεται ότι των μαρτύρων κατηγορίας είναι και ο Δημήτρης Μελισσανίδης ο οποίος παρευρέθηκε στη δικαστική αίθουσα.

Η δίκη είχε πάρει αναβολή καθώς δεν παρίσταντο οι μάρτυρες και το δικαστήριο διέταξε τον περασμένο Οκτώβρη τη βίαιη προσαγωγή και των 24 μαρτύρων που περιλαμβάνει η δικογραφία.

Ενδεικτικά κάποιοι από τους μάρτυρες είναι ιδιοκτήτες ομάδων, πρώην ποδοσφαιριστές, πρώην διαιτητές και στελέχη της Ελληνικής Ποδοσφαιρικής Ομοσπονδίας όπως οι Αλαφούζος, Κούγιας, Βασσάρας, Βελλής, Κωστούλας, Πιλάβιος, Φύσσας και Γεωργέας . Ανάμεσα στα ονόματα όσων ελέγχονται, ξεχωρίζει αυτό του Βαγγέλη Μαρινάκη.

Οι 28 κατηγορούμενοι είναι: Βαγγέλης Μαρινάκης (ιδιοκτήτης ΠΑΕ Ολυμπιακός), Γιώργος Σαρρής (πρώην πρόεδρος ΕΠΟ), Θεόδωρος Κουρίδης (πρώην νομικός σύμβουλος ΕΠΟ), Άρης Σταθόπουλος (πρώην αντιπρόεδρος ΕΠΟ), Γιάννης Παπακωνσταντίνου (πρώην αναπλ. πρόεδρος ΕΠΟ), Νίκος Προύντζος (πρώην μέλος ΔΣ ΕΠΟ), Γιώργος Δούρος (πρώην αρχιδιαιτητής), Θανάσης Μπριάκος (πρώην αρχιδιαιτητής), Κώστας Ιωαννίδης (πρώην διαιτητής Super League), Γιάννης Κάμπαξης (πρώην διαιτητής Super League), Απόστολος Αμπάρκιολης (πρώην διαιτητής Super League), Αλέξανδρος Δημητρόπουλος (πρώην διαιτητής Super League), Θανάσης Γιάχος (πρώην διαιτητής Super League), Ηλίας Σπάθας (πρώην διαιτητής Super League), Γιώργος Αρβανιτίδης (πρώην ιδιοκτήτης ΠΑΕ Βέροια), Γιώργος Λαναρής (πρώην γενικός αρχηγός Βέροιας), Κώστας Μπάρμπας (πρώην ποδοσφαιριστής Βέροιας), Δημήτρης Αμαραντίδης (πρώην ποδοσφαιριστής Βέροιας), Ηλίας Ιωάννου (πρώην ποδοσφαιριστής Βέροιας), Αλέξανδρος Καλογέρης (πρώην ποδοσφαιριστής Βέροιας), Δημήτρης Μάνος (πρώην ποδοσφαιριστής Βέροιας), Χαράλαμπος Παυλίδης (πρώην ποδοσφαιριστής Βέροιας), Γιώργος Σκαθαρούδης (πρώην ποδοσφαιριστής Βέροιας), Πέρεζ Μορένο (πρώην ποδοσφαιριστής Βέροιας), Γιώργος Σπανός (ιδιοκτήτης ΠΑΕ Ατρόμητος), Γιάννης Αγγελόπουλος (τεχνικός διευθυντής Ατρομήτου), Ρικάρντο Σα Πίντο (πρώην προπονητής Ατρομήτου) και Γιάννης Κομπότης (πρώην ιδιοκτήτης ΠΑΕ Λεβαδειακός).

Υπενθυμίζεται πως πρόκειται για μία υπόθεση που κρατά από το 2012, όταν και φέρονται να στήθηκαν τουλάχιστον 15 ποδοσφαιρικοί αγώνες, τους οποίους καλείται να διερευνήσει το Εφετείο.

Όπως υπενθυμίζει το Έθνος, προτού η υπόθεση φτάσει να εκδικαστεί, προηγήθηκε βούλευμα με το οποίο οι βασικοί πρωταγωνιστές απαλλάσσονταν για τα κακουργήματα της σύστασης και λειτουργίας εγκληματικής οργάνωσης, με παραπομπή τους για αλλοίωση αποτελεσμάτων και σύσταση συμμορίας. Στη συνέχεια ο αντεισαγγελέας του Αρείου Πάγου, Χαράλαμπος Βουρλιώτης ζήτησε αναίρεση του απαλλακτικού σκέλους του βουλεύματος, με το Ποινικό Τμήμα του Αρείου Πάγου να απορρίπτει οτ αίτημα τον Μάρτιο του 2018.

Η δίκη ξεκίνησε την Πέμπτη με την κατάθεση του μάρτυρα Σοφοκλή Πιλάβιου, πρώην προέδρου της ΕΠΟ, ο οποίος φέρεται να μην έχει εισφέρει μέχρι στιγμής κάτι ουσιαστικό. Μάλιστα, χαρακτηριστική είναι η αποστροφή της προέδρου που μεταφέρεται, καθώς φέρεται να του είπε «Ησασταν πρόεδρος της ΕΠΟ και σήμερα αυτό, που ακούω είναι δεν θυμάμαι, δεν θυμάμαι».

Διαβάστε ακόμα: